ရှင်သုဒဿန

ရှင်သုဒဿန (၁၁၇၇  - ၁၂၅၀) သည် မင်းတုန်းမင်းကြီးလက်ထက်အခါက ထင်ရှားခဲ့သည့် ကျမ်းပြုဆရာတော် ဖြစ်သည်။

ဘဝ
ဆရာတော်ကို ၁၁၇၇ ခုနှစ်၊ တန်ဆောင်မုန်းလဆန်း ၁၂ ရက်နေ့တွင် မြင်းခြံခရိုင်၊ နွားပြင်းရွာ၌ ဖွားမြင်ခဲ့သည်။ မိဘနှစ်ပါးမှာ ပုခန်းကြီးမြို့ ဇာတိ ဖြစ်သည်။ 

ဆရာတော်သည် သဲအင်းဆရာတော်ထံ၌ ရဟန်းပြု၍ စာပေများ သင်ကြားခဲ့သည်။ မင်းတုန်းမင်းကြီး၏ မိဖုရား ငယ်စဉ်က ကိုးကွယ်ခြင်း ခံခဲ့ရသည်။ မင်းတုန်းမင်းကြီးသည် အင်းဝမြို့တော်ဟောင်းကို ပြောင်းရွှေ့ဆောက်လုပ်သည့် စံကျောင်းကို လှူဒါန်းခဲ့သည်။ 

ဆရာတော်သည် သာယာဝတီမင်းလက်ထက်တွင် “သုဒဿနဝရဓမ္မသာမိ မဟာဓမ္မရာဇာဓိရာဇဂုရု” တံဆိပ်တော်ကို ရခဲ့သည်။ မင်းတုန်းမင်းလက်ထက်တွင် “သုဒဿနဓဇအတုလာဓိပတိသီရိပဝရ မဟာဓမ္မရာဇာဓိရာဇဂုရု” တံဆိပ်တော်ကို ရခဲ့သည်။

ပျံလွန်တော်မူခြင်း
ဆရာတော်သည် ၁၂၅၀ ပြည့်နှစ်၊ တော်သလင်းလဆန်း ၈ ရက်နေ့တွင် ပျံလွန်တော်မူခဲ့သည်။

ပြုစုခဲ့သည့် ကျမ်းများ
ဆရာတော်သည် အောက်ပါကျမ်းများကို ပြုစုတော်မူခဲ့သည်။

၁။ စူဠဝါပါဠိတော်နိသျ၊

၂။ ဓမ္မသင်္ဂဏီပါဠိတော်နိသျ၊

၃။ ဝိနိစ္ဆယကျမ်း (ပေ ၂၃ အင်္ဂါရှိ၏)။

မှတ်စု

ကိုးကား

ဗုဒ္ဓဘာသာရဟန်းများ